Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: védelméről szóló 1997. évi LXXVIII. törvényt, amely az
Paragraph Index: 121

védelméről szóló 1997. évi LXXVIII. törvényt, amely az ajánlással érintett visszásságot orvosolta, így az ajánlás okafogyottá vált (OBH 2612/1995). Az országgyűlési biztosnak az előző beszámolási időszakban a pszichiátriai otthonokban végzett átfogó vizsgálata eredményeként tett számos ajánlása a Heves Megyei Önkormányzat fenntartásában működő visontai otthonra vonatkozott. Ezek között a legjelentősebb az otthon bezárásának indítványozása volt, amelyről már az előző beszámolási időszakban döntés született, és 1997. június 29-én át is adták az új füzesabonyi pszichiátriai és szenvedélybeteg-otthont (OBH 2255/1996). Az országgyűlési biztos 1996-ban kérte egy települési önkormányzat polgármesterétől és jegyzőjétől, hogy vizsgálják felül a testület azon döntését, melyben három önkormányzati tulajdonú lakás bérlőjének lakásbérleti szerződését — elhelyezési kötelezettség vállalása nélkül, az ingatlanok magántulajdonba adása miatt — felmondták. Az önkormányzat az ajánlásra érdemben a bérlők által indított peres eljárás befejezéséig nem kívánt válaszolni. A lakásbérleti szerződések felmondását azonban visszavonta, így az eljárás eredménnyel zárult (OBH 2798/1996). Egy polgármester a város intézményhálózatának átszervezéséről kiadott körlevelében figyelmeztette a továbbfoglalkoztatást nem vállaló — és így végkielégítésben részesülő — közalkalmazottakat, hogy későbbiekben a városi önkormányzat intézményeiben és az általa alapított gazdálkodó szervezetekben nem vállalhatnak munkát. Az országgyűlési biztos általános helyettese ajánlással kezdeményezte a polgármesternél, hogy a körlevél alkotmányos visszásságot okozó részeit vonja vissza és azt hozza nyilvánosságra. A polgármester az ajánlást nem fogadta el és azt a képviselő-testület elé terjesztette. A kezdeményezéssel a testület sem értett egyet, az országgyűlési biztos általános helyettese azonban az ajánlást fenntartotta, amit viszont a képviselő-testület elfogadott (OBH 4776/1996). Több panasz kivizsgálása után az országgyűlési biztos megállapította, hogy néhány települési önkormányzat 1996ban a háztartási tüzelőolaj-támogatást, az akkor hatályos együttes miniszteri rendelet ellenére, szociális rászorultságtól függően állapította meg. Az országgyűlési biztos az érintett települések önkormányzatainak címzett ajánlásaiban a jogsértő állapot felülvizsgálatát és orvoslását kérte. Két önkormányzat az ajánlásnak eleget tett (OBH 3425/1996, 8468/1996). Egy önkormányzat ugyan az ajánlást elfogadta, de nem annak megfelelően intézkedett. Az országgyűlési biztos ezért megismételte ajánlását (OBH 8904/1996). Négy önkormányzat az ajánlást — van ahol a már ismételt ajánlást — nem fogadta el. Az országgyűlési biztos mindegyik esetben továbbra is fenntartotta ajánlásait (OBH 6353/1996, 6548/1996, 6495/1996). Az ismételt ajánlást el nem fogadó önkormányzat esetében viszont a közigazgatási hivatalhoz fordult, amely azonban válaszában jelezte, hogy önkormányzati hatósági ügyben nincs intézkedési lehetősége (OBH 8706/1996). Az országgyűlési biztos a fogyatékosokat ápoló-gondozó otthonokban 1996. év végén folytatott átfogó vizsgálata tapasztalatai alapján számos ajánlással kereste meg a fenntartó önkormányzatokat. Az önkormányzatok az ajánlásokat szinte teljes egészében elfogadták, azóta is folyamatos tájékoztatást adnak az alkotmányos visszásságok orvoslására kidolgozott intézkedési tervek végrehajtásáról. Időközben befejeződött az ÁNTSZ által — közvetlenül az országgyűlési biztos vizsgála- 1999/18/II. szám tát követően — bezáratott tokaji otthon felújítása, és az otthon új vezető irányításával ismét a régi helyén működik (OBH 9329/1996). 5.1.3.2. Polgármesteri hivatalok, jegyzők Az előző évi beszámolóban szerepelt egy építésügyi hatósági eljárás miatti panasz ismertetése. Az ügyben az országgyűlési biztos a települési jegyző többszörös mulasztása miatt az illetékes közigazgatási hivatalt kereste meg felügyeleti jogkörben teendő intézkedés, valamint a jegyző elleni fegyelmi eljárás kezdeményezésének megvizsgálása céljából. Az előző évi beszámoló elkészítésének időpontjában a válaszadásra nyitva álló határidő még nem telt el. Az időközben a közigazgatási hivataltól kapott tájékoztatásból nem derült ki, hogy a jegyző milyen intézkedést tett, ezért az országgyűlési biztos ismételten megkereste a közigazgatási hivatalt. A válaszadásra nyitva álló határidő még nem telt el (OBH 1655/1996). Hivatalból indult, majd az egyik érintett panaszára is kiterjedt vizsgálat megállapításai alapján az országgyűlési biztos arra kérte a település polgármesterét, hogy a jegyző vonja vissza az önkormányzat költségvetési szerveinek küldött körlevelét, amellyel 14 korábban közalkalmazotti minőségben dolgozó állampolgár alkalmazását kívánta megakadályozni. Egy már ismertetett üggyel (OBH 4776/1996) ellentétben a polgármester az ajánlást elfogadta és utasította a jegyzőt a körlevél visszavonására (OBH 3168/1997). Egy települési önkormányzat polgármesteri hivatala — a vonatkozó jogszabályi rendelkezések és a képviselő-testület határozata ellenére — 1995 januárjától változatlan összegben folyósította panaszosnak az ápolási díjat. Az országgyűlési biztos ezért ajánlásában kérte a jegyzőt a mulasztás orvoslására, a kifizetés korrigálására. A jegyző az ajánlásnak eleget tett (OBH 5948/1996). Egy lakásfenntartási támogatással kapcsolatos ügyben azt állapította meg az országgyűlési biztos általános helyettese, hogy a testület által hozott határozatot utólag — elírásra hivatkozva —, de érdemben módosította a polgármesteri hivatal ügyintézője. Ajánlásában kezdeményezte a kijavított határozat felülvizsgálatát és az államigazgatási eljárás szabályainak jövőbeni betartását (OBH 6068/1996). Egy előzetesen végrehajthatóvá nyilvánított, a szülő és gyermek kapcsolatát szabályozó végzésnek a kötelezett általi végre nem hajtása miatt fordult panaszos az illetékes gyámhatósághoz, intézkedést kérve. A kérelmet a gyámhatóság először elutasította, majd a másodfokon hozott, új eljárásra utasító határozatnak sem tett eleget. Az országgyűlési biztos ajánlásában a jegyzőt kérte fel az elmulasztott határozat pótlására. A jegyző az ajánlásnak eleget tett (OBH 9100/1996). Újságcikk alapján hivatalból indított vizsgálat megállapításai alapján az országgyűlési biztos ajánlással fordult azon települések jegyzőihez, ahol dögkút található. Indítványozta, hogy gondoskodjanak a döghúsfogyasztásnak az emberi

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes